Eur paotrig koant a oa anezañ gant e bennad bleo melen hag e zaoulagad gell - kistin , eur sellig garantezus d ' ezo . Digor e oa e spered ha berz en defe bet graet ma vije bet kaset a - walc ' h d ' ar skol . Kalz e karie al laboused hag alies e ranne ganto e dammouigoù bara . C ' houitellat ha disjkana outo a oa e blijadur ; ha morse n ' en defe lezet difoupa o neizioù . Eun dervez , e welas eur paotrig paket gantañ eur pabaourig . Evit pevar gwenneg - e holl beadra - e prenas al labousig hag e lezas da nijal .